Ettepanek: NÕUKOGU MÄÄRUS, milles käsitletakse kalapüügivõimaluste jaotamist Euroopa Liidu ja Mauritaania vahelise protokolli (millega määratakse kindlaks lepinguosaliste vahelise kehtiva kalandusalase partnerluslepinguga ettenähtud kalapüügivõimalused ja rahaline toetus) alusel ja muudetakse määrust (EÜ) nr 1801/2006 /* COM/2012/0547 final - 2012/0259 (NLE) */





SELETUSKIRI 1. ETTEPANEKU TAUST Vastavalt nõukogu antud volitustele pidas Euroopa Komisjon Mauritaania Islamivabariigiga läbirääkimisi Euroopa Ühenduse ja Mauritaania Islamivabariigi vahel sõlmitud kalandusalase partnerluslepingu protokolli uuendamise üle. Läbirääkimiste tulemusena parafeeriti 26. juulil 2012 uus protokoll. Uus protokoll hõlmab kaheaastast ajavahemikku alates protokolli allkirjastamise kuupäevast. Lepingu protokolli peamine eesmärk on sätestada Euroopa Liidu laevade kalapüügivõimalused Mauritaania vetes kalavarude kasutamata ülejäägi piires. Komisjon võttis muu hulgas aluseks kõnealuse lepingu raames asutatud teaduskomitee arvamused. Partnerluslepingu üldine eesmärk on tihendada koostööd Euroopa Liidu ja Mauritaania Islamivabariigi vahel, et luua mõlema lepinguosalise huvides partnerlusraamistik säästva kalanduspoliitika ja kalavarude vastutustundliku kasutuse arenguks Mauritaania kalapüügipiirkonnas. Täpsemalt hõlmavad protokolliga ettenähtud aastased kalapüügivõimalused järgmisi püügiliike: – 5 000 tonni – vähilaadsete (v.a langustid ja krabid) püügi laevad; – 4 000 tonni – senegali merluusi püügi traalerid (mitte külmutustraalerid) ja põhjaõngejadalaevad; – 2 500 tonni – põhjalähedaste kalade (v.a senegali merluus) püügi laevad, mis kasutavad muid püügivahendeid kui traalnoot; – 200 tonni krabisid; – 22 tuunipüügiseinerit; – 22 ritvõngedega tuunipüügilaeva või pinnaõngejadalaeva – 300 000 tonni – pelaagilisi traalnootasid kasutavad külmutustraalerid; – 15 000 tonni – värske pelaagilise püügi laevad (arvestada maha toetusest, mis on ette nähtud pelaagilisi traalnootasid kasutavatele külmutustraaleritele). Oleks vaja määrata kindlaks kalapüügivõimaluste jaotamispõhimõtted liikmesriikide vahel. Sellest lähtuvalt teeb komisjon nõukogule ettepaneku kõnealune määrus vastu võtta. 2. HUVITATUD ISIKUTEGA TOIMUNUD KONSULTEERIMISE JA MÕJU HINDAMISE TULEMUSED Huvitatud isikutega konsulteeriti läbirääkimistel, mis toimusid kalandussektorit ning keskkonna ja arengu küsimustega tegelevaid mittetulundusühinguid ühendava kaugsõidulaevastiku piirkondliku nõuandekomisjoni raames. Liikmesriikide ekspertidega konsulteeriti ka tehnilistel koosolekutel. Konsultatsioonid kinnitasid huvi Mauritaania kalandusprotokolli jätkumise vastu. 3. ETTEPANEKU ÕIGUSLIK KÜLG Kalandusalase partnerluslepingu uus protokoll on edastatud nõukogule selle allkirjastamise ja ajutise kohaldamise heakskiitmiseks. Samuti on see edastatud nõukogule ja Euroopa Parlamendile protokolli sõlmimiseks. 2012/0259 (NLE) Ettepanek: NÕUKOGU MÄÄRUS, milles käsitletakse kalapüügivõimaluste jaotamist Euroopa Liidu ja Mauritaania vahelise protokolli (millega määratakse kindlaks lepinguosaliste vahelise kehtiva kalandusalase partnerluslepinguga ettenähtud kalapüügivõimalused ja rahaline toetus) alusel ja muudetakse määrust (EÜ) nr 1801/2006 EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artikli 43 lõiget 3, võttes arvesse Euroopa Komisjoni ettepanekut ning arvestades järgmist: (1) Nõukogu võttis 30. novembril 2006 vastu määruse (EÜ) nr 1801/2006, Euroopa Ühenduse ja Mauritaania Islamivabariigi vahelise kalandusalase partnerluslepingu sõlmimise kohta[1]. (2) 26. juulil 2012 parafeeriti kalandusalase partnerluslepingu uus protokoll (edaspidi „uus protokoll”). Uue protokolliga nähakse ette liidu laevade kalapüügivõimalused Mauritaania suveräänsete õiguste või jurisdiktsiooni all olevates vetes. (3) Nõukogu võttis [kuupäev] vastu otsuse nr …/2012/EL[2] uue protokolli allkirjastamise ja ajutise kohaldamise kohta. (4) Tuleks kindlaks määrata meetod kalapüügivõimaluste jaotamiseks liikmesriikide vahel uue protokolli kohaldamisajaks. (5) Kui nõukogu 29. septembri 2008. aasta määruse (EÜ) nr 1006/2008 (mis käsitleb ühenduse kalalaevadele loa andmist püügitegevuseks ühenduse vetest väljaspool ning kolmandate riikide laevade juurdepääsu ühenduse vetele)[3] artikli 10 lõike 1 kohaselt selgub, et liidule uue protokolli kohaselt jaotatud kalapüügivõimalusi ei ole täielikult kasutatud, teavitab komisjon sellest asjaomaseid liikmesriike. Kui vastust ei esitata nõukogu kehtestatud tähtajaks, käsitatakse seda kinnitusena, et asjaomase liikmesriigi laevad ei kasuta antud perioodil oma kalapüügivõimalusi täielikult. Tuleks kehtestada kõnealune tähtaeg. (6) Võttes arvesse, et praegu kehtiv protokoll kaotab kehtivuse 31. juulil 2012, tuleks hakata käesolevat määrust kohaldama alates uue protokolli allkirjastamise kuupäevast, ON VASTU VÕTNUD KÄESOLEVA MÄÄRUSE: Artikkel 1 Euroopa Liidu ja Mauritaania Islamivabariigi vahelises protokollis, millega määratakse kindlaks lepinguosaliste vahelise kehtiva kalandusalase partnerluslepinguga ettenähtud kalapüügivõimalused ja rahaline toetus, (edaspidi „protokoll”) kehtestatud kalapüügivõimaluste puhul võetakse arvesse ajavahemikul 2008–2012 toimunud tegelikku püüki, mis on jaotatud liikmesriikide vahel järgmiselt: (a) 1. liik – vähilaadsete (v.a langustid ja krabid) püügi laevad (laevade arv kuni 36) Hispaania || 4 150 tonni Itaalia || 600 tonni Portugal || 250 tonni (b) 2. liik – senegali merluusi püügi traalerid (mitte külmutustraalerid) ja põhjaõngejadalaevad (laevade arv kuni 11) Hispaania || 4 000 tonni (c) 3. liik – põhjalähedaste kalade (v.a senegali merluus) püügi laevad, mis kasutavad muid püügivahendeid kui traalnoot (laevade arv kuni 9) Hispaania 2 500 tonni (d) 4. liik – krabipüügilaevad Hispaania 200 tonni (e) 5. liik – tuunipüügiseinerid Hispaania 17 litsentsi Prantsusmaa 5 litsentsi (f) 6. liik – tuunipüügi ritvõngelaevad ja pinnaõngejadalaevad Hispaania 18 litsentsi Prantsusmaa 4 litsentsi (g) 7. liik – pelaagilise püügi külmutustraalerid (laevade arv kuni 19; kuni 2 laeva võib juhul, kui neid ei kasutata, kanda üle 8. liiki) Saksamaa 28 500 tonni Prantsusmaa 2 850 tonni Läti 68 400 tonni Leedu 71 250 tonni Madalmaad 76 950 tonni Poola 28 500 tonni Ühendkuningriik 8 550 tonni (h) 8. liik – värske pelaagilise püügi laevad (laevade arv kuni 2; laevad võib juhul, kui neid ei kasutata, kanda üle 8. liiki) Iirimaa 15 000 tonni Juhul kui neid ei kasutata, võib laevad kanda üle 7. liiki vastavalt selle kategooria jaotamispõhimõttele. 1. Määrust (EÜ) nr 1006/2008 kohaldatakse ilma et see piiraks Euroopa Ühenduse ja Mauritaania Islamivabariigi vahelise kalandusalase partnerluslepingu kohaldamist. 2. Kui kooskõlas määruse (EÜ) nr 1006/2008 artikliga 10 liikmesriikide esitatud püügiloataotlused, millele on osutatud lõikes 1, ei ammenda täielikult protokolliga kehtestatud kalapüügivõimalusi, võib komisjon võtta arvesse mis tahes teise liikmesriigi püügiloataotlusi. 3. Ajavahemikuks, mille jooksul liikmesriigid peavad määruse (EÜ) nr 1006/2008 artikli 10 lõike 1 kohaselt kinnitama, et nad ei kasuta lepingu raames eraldatud kalapüügivõimalusi täielikult ära, on kehtestatud kümme tööpäeva arvestatuna kuupäevast, mil komisjon teatab neile, et kalapüügivõimaluse ei ole täielikult ära kasutatud. Artikkel 2 Määrust (EÜ) nr 1801/2006 muudetakse järgmiselt: 1. Artikkel 2 tunnistatakse kehtetuks. Artikkel 3 Käesolev määrus jõustub järgmisel päeval pärast selle avaldamist Euroopa Liidu Teatajas. Seda kohaldatakse alates uue protokolli allkirjastamise kuupäevast. Käesolev määrus on tervikuna siduv ja vahetult kohaldatav kõikides liikmesriikides. Brüssel, Nõukogu nimel eesistuja [1] ELT L 343, 8.12.2006. [2] ELT C…* [3] ELT L 286, 29.10.2008, lk 33.